Noll vokste sammen med tre søsken opp i Nanjing som datter av en tysk lege. Hun flyttet i 1949 til Tyskland, hvor hun tok avsluttende eksamen fra gymnaset (Abitur) og startet på et ufullført studium i germanistikk og kunsthistorie. Hennes debutroman kom først da Noll var 56 år gammel, i 1991. Som grunn for den sene debuten oppgir Noll selv at hun ikke tidligere hadde kunnet finne tid til å skrive, da hun hadde ansvaret for å oppdra tre barn og assistere sin ektemann i hans legepraksis.